Diari Oficial de la Generalitat Valenciana


Sumari del DOGV 6904, del 16-11-2012 (2012/10512)

RESOLUCIÓ de 8 de novembre de 2012, del conseller d'Economia, Indústria i Comerç, per la qual es deixa sense efecte l'Orde de 24 de novembre de 2003, de la Conselleria d'Indústria, Comerç i Turisme, per la qual s'aprova la carta de servicis del Registre d'Activitats Comercials.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6904

Data del DOGV
:   16-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10999


Data del document
:   08-11-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

RESOLUCIÓ de 8 de novembre de 2012, del conseller d'Economia, Indústria i Comerç, per la qual es deixa sense efecte l'Orde de 24 de novembre de 2003, de la Conselleria d'Indústria, Comerç i Turisme, per la qual s'aprova la carta de servicis del Registre d'Activitats Comercials. [2012/10172]  
Per l'Orde de 24 de novembre de 2003, de la Conselleria d'Indústria, Comerç i Turisme, es va aprovar la carta de servicis del Registre d'Activitats Comercials.  
Per mitjà del Decret 62/2010, de 26 d'abril, del Consell, s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat. L'article 22 del referit decret regula la suspensió i derogació de les cartes de servicis, amb un informe previ de la direcció general competent. Així mateix, la disposició transitòria única del referit decret, en relació amb l'article 21 d'este, fixa el termini per a la revisió i actualització de les cartes de servicis.  
  
El Registre d'Activitats Comercials regulat pel Decret 77/1987, de 25 de maig, del Consell, pel qual es regula el Registre General de Comerciants i de Comerç de la Comunitat Valenciana, posteriorment reglamentat, i al qual la Llei 3/2011, de 23 de març, de la Generalitat, de Comerç de la Comunitat Valenciana, dedica el capítol II del títol II, ha quedat suprimit pel Decret Llei 5/2012, de 6 de juliol, del Consell, de Mesures Urgents per a l'Impuls de l'Activitat Comercial i l'Eliminació de Càrregues Administratives.  
Amb la sol·licitud prèvia de l'informe referit, al suprimir-se l'esmentat Registre d'Activitats Comercials, en data 27 d'agost de 2012, el secretari autonòmic d'Administració Pública emet un informe favorable, als efectes de la derogació de la carta de servicis del Registre d'Activitats Comercials.  
Per allò que s'ha exposat, i en virtut de les atribucions conferides per l'article 28.e de la Llei 5/1983, de 30 de desembre, del Consell, resolc:  
  
Article únic  
Deixar sense efecte l'Orde de 24 de novembre de 2003, de la Conselleria d'Indústria, Comerç i Turisme, per la qual es va aprovar la carta de servicis del Registre d'Activitats Comercials.  
  
DISPOSICIÓ FINAL  
  
Única  
Esta resolució tindrà efectes des del mateix dia que es publique en el Diari Oficial de la Comunitat Valenciana.  
  
València, 8 de novembre de 2012.- El conseller d'Economia, Indústria i Comerç: Máximo Buch Torralva.